ส่วนที่ 1

 

ส่วนที่ 1 

ข้อมูลสรุป (Executive Summary)

บริษัท เพิ่มสินสตีลเวิคส์ จำกัด (มหาชน) (”บริษัท”) ก่อตั้งเมื่อวันที่ 22 ตุลาคม 2532
ด้วยทุนจดทะเบียนและเรียกชำระแล้วเริ่มแรก จำนวน 6 ล้านบาท เพื่อประกอบธุรกิจซื้อมา-ขายไป
เหล็กรีดเย็น (Cold rolled steel) โดยการนำเข้าสินค้าจากต่างประเทศเป็นหลัก
และพัฒนามาเป็นผู้แปรรูปสินค้าเหล็กโดยเริ่มติดตั้งเครื่องจักรสำหรับการตัดเหล็กแผ่นรีดเย็น (Cold
Rolled Steel Sheet ) และเหล็กแผ่นเคลือบเคมีด้วยไฟฟ้า (Electro-galvanized
Steel) และในปี 2540 หลังจากที่มีการผลิตเหล็กแผ่นรีดเย็นในประเทศ
บริษัทจึงหันมาซื้อจากผู้ผลิตในประเทศ ต่อมาในปี 2547
บริษัทได้ซื้อสินทรัพย์และการดำเนินธุรกิจผลิตแผ่นหลังเหล็กเคลือบสีและผนังเหล็กเคลือบสี (Roll
Forming Metal Sheet) และผลิตภัณฑ์โครงหลังคาบ้าน “Smartruss จากบริษัท
สยามคัลเลอร์ชีท จำกัด และได้เริ่มแปรรูปและจำหน่ายสินค้าเหล็กชนิดอื่น เช่น
เหล็กโครงคร่าวเพดานและผนัง (C-line, C-u, T-bar), เหล็กกล้าแรงดึงสูงชุบสังกะสีรูปตัวซี
(C-Channel Galvanized High Tensile Strength) และในปี 2552
บริษัทได้เริ่มจำหน่ายเหล็กรีดร้อน หรือ เหล็กดำ (Hot Rolled Steel)

นอกจากบริษัท เพิ่มสินสตีลเวิคส์ จำกัด (มหาชน) แล้วยังมีบริษัทย่อย 1 แห่ง คือ บริษัท เอส. ซี
สตีลเวอร์คจำกัด มีทุนจดทะเบียนและเรียกชำระแล้ว 10 ล้านบาท
ซึ่งจัดตั้งขึ้นเพื่อดำเนินธุรกิจบริการติดตั้งแผ่นหลังคาเหล็กเคลือบสี และผนังเหล็กเคลือบสี

บริษัทมีกำลังการผลิตเต็มที่ ดังนี้ สินค้าเหล็กแผ่นรีดเย็น 150,000 ตันต่อปี
แผ่นหลังคาเหล็กเคลือบสีและผนังเหล็กเคลือบสี 3,000,000 ตารางเมตรต่อปี
เหล็กโครงคร่าวเพดานและผนัง 10,000,000 เส้นต่อปี , เหล็กกล้าแรงดึงสูงชุบสังกะสีรูปตัวซี
12,000 ตันต่อปี และเหล็กรีดร้อน (เหล็กดำ) บริษัทเป็นผู้จัดจำหน่ายอย่างเดียวไม่ได้แปรรูป
ปัจจุบันบริษัทใช้กำลังการผลิตแยกตามผลิตภัณฑ์ ประมาณร้อยละ 80 ร้อยละ 75 ร้อยละ 65 ร้อยละ
10 และ สำหรับเหล็กรีดร้อนซื้อมาขายไป โดยการขายยกม้วนเลยไม่ได้ทำการตัดตามลำดับ
(รายละเอียดในลักษณะการประกอบธุรกิจ)

บริษัทจำหน่ายสินค้าส่วนใหญ่โดยตรงกับลูกค้า (End User)
ลูกค้าของบริษัทจะนำไปผลิตเป็นสินค้าสำเร็จรูป

หรือเป็นส่วนประกอบสำหรับสินค้าอื่นต่อไป กลุ่มอุตสาหกรรมที่เป็นลูกค้าหลักของบริษัท เช่น
อุตสาหกรรมยานยนต์ อุตสาหกรรมเครื่องใช้ไฟฟ้า อุตสาหกรรมเฟอร์นิเจอร์เหล็ก
อุตสาหกรรมท่อเหล็กและอุตสาหกรรมก่อสร้าง เป็นต้น สำหรับเหล็กโครงคร่าวเพดานและผนัง
บริษัทจำหน่ายสินค้าให้กับผู้รับเหมาและผู้ค้าส่งในอัตราส่วนร้อยละ 90
ของการจำหน่ายเหล็กโครงคร่าวเพดานและผนัง
สำหรับแผ่นหลังคาเหล็กเคลือบสีและผนังเหล็กเคลือบสีนั้น
บริษัทจำหน่ายให้กับลูกค้าโดยตรงและผ่านผู้รับเหมาก่อสร้างในอัตราส่วน 50 : 50
เนื่องจากแผ่นหลังคาเหล็กเคลือบสีและผนังเหล็กเคลือบสีจะเป็นการผลิตตามคำสั่งเท่านั้น
และในส่วนของเหล็กรีดร้อน (เหล็กดำ) บริษัทจำหน่ายให้กับลูกค้าโดยตรง

บริษัทให้ความสำคัญในเรื่องคุณภาพของสินค้า บริการ และความตรงต่อเวลาในการจัดส่งสินค้า
โดยบริษัทได้รับมาตรฐาน ISO 9001 : 2008
ด้านการจัดการเกี่ยวกับศูนย์บริการเหล็กและการขึ้นรูปหลังคา จากสถาบัน EAQA / EIT-CBO
และมาตรฐานผลิตภัณฑ์อุตสาหกรรมสำหรับเหล็กโครงคร่าว และผลิตภัณฑ์หลังคาเหล็ก
จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม

สำหรับผลการดำเนินงานในช่วงที่ผ่านมา บริษัทมีรายได้จากการแปรรูปเหล็กแผ่นรีดเย็นเป็นหลัก
และในช่วงปี 2553 บริษัท ได้ มี การเพิ่มผลิตภัณท์คือบริษัท ได้ ทำการจำหน่าย เหล็กรีดร้อน
ซึ่งรายได้รวมของบริษัท ในปี 2552 มีรายได้รวมเป็น 2,320.09 ล้านบาท ในปี 2553
มีรายได้รวมเป็น 3,351.44 ล้านบาท และ ปี 2554 มีรายได้ รวม 4,716 .36 ล้านบาท
ตามลำดับ และบริษัทมีกำไรสุทธิ เป็นดังนี้ คือใน ปี 2552 บริษัท มีผลขาดทุนสุทธิ เป็น 77.13
ล้านบาท และในปี 2553 บริษัท มีผลกำไรสุทธิ เป็น 48.14 ล้านบาท และในปี 2554
มีผลกำไรสุทธิ 37.01 ล้านบาท จะเห็นได้ ว่าใน ช่วงที่ผ่านมา บริษัท
มีกำไรสุทธิจากการดำเนินงานลดลงบางช่วงเวลา และ สูงขึ้นในบางปี สาเหตุหลัก
มาจากปัจจัยของเศรษฐกิจโลกที่มีผลกระทบต่อการดำเนินการโดยตรง
ต่อผลการดำเนินการของบริษัท ในช่วง ปี 2552 เนื่องจากสาธารณรัฐประชาชนจีน
มีการผลิตเหล็กเพิ่มขึ้นอย่างมีนัยสำคัญ อันมีผลมาจากสาธารณรัฐประชาชนจีน
เริ่มเปลี่ยนบทบาทจากผู้นำเข้ารายใหญ่มาเป็นผู้ผลิตและส่งออกเล็กในลำดับหนึ่งของโลก
จากสถานการณ์ดังกล่าว
ส่งผลให้ภาวะสถานการณ์ด้านราคาเหล็กอยู่ในความผันผวนตลอดในช่วงเวลาดังกล่าว
และภาวะเศรษฐกิจที่ ถดถอยของตลาดโลก
จึงทำให้ยอดขายและการทำกำไรของบริษัทไม่ได้เป็นไปตามที่คาดการณ์ไว้
และบริษัทได้ใช้ความละเอียดรอบคอบกับทิศทางของตลาดว่าจะมีทิศทางเติบโตเพียงใด และ
เพิ่มผลิตภัณฑ์ที่จำหน่าย รวมทั้งการเพิ่มประสิธิภาพในการบริหารจัดการต่าง เพื่อควบคุม ต้นทุน
และค่าใช้จ่ายของบริษัท เพื่อให้ผลผระกอบการมีผลกำไร ส่วนในปี 2554 บริษัทสามารถ
ขยายยอดขายสินค้า ได้สูงขึ้น เนื่องจาก บริษัท ได้ มี การ เพิ่มผลิตภัณฑ์ ของสินค้า คือบริษัท ได้
ทำการขาย เหล็กรีดร้อน (เหล็กดำ) ทำให้ยอดขายในปี 2554 สูงกว่า ปี 2553 เป็น อย่างมาก

ณ 31 ธันวาคม 2554 บริษัทมีสินทรัพย์รวมเท่ากับ 2,444.91 ล้านบาท หนี้สินรวมเท่ากับ
1,600.78 ล้านบาท ส่วนของผู้ถือหุ้น 844.12 ล้านบาท และบริษัทมีทุนจดทะเบียน 500 ล้านบาท
แบ่งเป็นหุ้นสามัญจำนวน 500 ล้านหุ้น มูลค่าที่ตราไว้หุ้นละ 1.- บาท
และมีทุนจดทะเบียนที่เรียกชำระแล้ว 500 ล้านบาท
จากการระดมทุนในการดำเนินการนำหุ้นสามัญของบริษัทเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย
โดยเงินที่ระดมทุนได้ในครั้งนั้น ได้นำไปชำระค่าเงินกู้ค่าก่อสร้างอาคารโรงงานของบริษัท
ชำระค่าซื้อเครื่องจักรและอุปกรณ์สำหรับการผลิตแผ่นหลังคาเหล็กเคลือบสีพร้อมฉนวนกันความร้อน
ก่อสร้างศูนย์กระจายสินค้า ชำระเงินกู้ยืมระยะสั้นและเป็นเงินหมุนเวียนของบริษัท